
ΤΕΥΧΟΣ ΔΕΥΤΕΡΟ 


Αρ 


. Φύλλου 5764 


ΑΠΟΦΑΣΕΙΣ 

Αριθμ.οικ. 66837/148 6 

Τροποποίηση της οικ. 28286/450/20-6-2017 κοι¬ 
νής υπουργικής απόφασης με θέμα «Πρόγραμμα 
επιχορήγησης επιχειρήσεων, φορέων και οργανι¬ 
σμών του δημοσίου τομέα, όπως αυτός ορίζεται 
από το άρθρο 51 του ν. 1892/1990 και επιχειρήσε¬ 
ων της τοπικής αυτοδιοίκησης πρώτου και δεύτε¬ 
ρου (Δήμων και Περιφερειών) του ν. 3852/2010, 
οι οποίες ασκούν τακτικά οικονομική δραστηριό¬ 
τητα για την απασχόληση μακροχρόνια ανέργων 
ηλικίας 55-67 ετών» (ΦΕΚ Β' 2307). 

ΟΙ ΥΠΟΥΡΓΟΙ 

ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ 
ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ - 
ΟΙΚΟΝΟΜΙΚΩΝ 

Έχοντας υπόψη: 

1. Το άρθρο 74 παρ. 6 του ν. 3863/2010 «Νέο Ασφα¬ 
λιστικό Σύστημα και συναφείς διατάξεις, ρυθμίσεις στις 
εργασιακές σχέσεις» (ΦΕΚ Α' 115), 

2. το άρθρο 8 του ν. 1545/1985 «Εθνικό σύστημα 
προστασίας από την ανεργία και άλλες διατάξεις» 
(ΦΕΚ Α' 91), 

3. το άρθρο 51 του ν. 1892/1990 «Για τον εκσυγχρονι¬ 
σμό και την ανάπτυξη και άλλες διατάξεις» (ΦΕΚ Α' 101), 

4. τον ν. 2190/1994 «Σύσταση ανεξάρτητης αρχής για 
την επιλογή προσωπικού και ρύθμιση θεμάτων διοίκη¬ 
σης» (ΦΕΚ Α' 28), 

5. τον ν. 3852/2010 «Νέα Αρχιτεκτονική της Αυτοδιοί¬ 
κησης και της Αποκεντρωμένης Διοίκησης - Πρόγραμμα 
Καλλικράτης» (ΦΕΚ Α' 87), 

6. τον ν. 2956/2001 «Αναδιάρθρωση Ο.Α.Ε.Δ. και άλλες 
διατάξεις» (ΦΕΚ Α' 258), 

7. τον ν. 4270/2014 «Αρχές δημοσιονομικής διαχείρισης 
και εποπτείας (ενσωμάτωση της Οδηγίας 2011/85/ΕΕ) - 
δημόσιο λογιστικό και άλλες διατάξεις» (ΦΕΚ Α' 143), 

8. το άρθρο 90 του Κώδικα Νομοθεσίας για την Κυβέρ¬ 
νηση και τα κυβερνητικά όργανα, ο οποίος κυρώθηκε 
με το άρθρο πρώτο του π.δ. 63/2005 «Κωδικοποίηση 
της Νομοθεσίας για την Κυβέρνηση και τα κυβερνητικά 
όργανα» (ΦΕΚΑ' 98), 

9. τον Κανονισμό ΕΕ αριθμ. 1407/2013 της Επιτροπής 
της 18ης Δεκεμβρίου 2013 σχετικά με την εφαρμογή 
των άρθρων 107 και 108 της Συνθήκης για τη λειτουργία 


της Ευρωπαϊκής Ένωσης στις ενισχύσεις ήσσονος σημα¬ 
σίας (ΕΕ 1352 της 24-10-2013 σελ. 1 έως 8), 

10. την παρ. 2 του άρθρου 12 του π.δ. 80/2016 «Ανά¬ 
ληψη υποχρεώσεων από τους διατάκτες» (ΦΕΚ Α' 145), 

11. το π.δ. 142/2017 «Οργανισμός Υπουργείου Οικο¬ 
νομικών» (ΦΕΚ Α' 181), 

12. το π.δ. 134/2017 «Οργανισμός Υπουργείου Εργασί¬ 
ας, Κοινωνικής Ασφάλισης και Κοινωνικής Αλληλεγγύης» 
(ΦΕΚΑ' 168), 

13. το π.δ. 73/2015 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (ΦΕΚ Α' 116), 

14. το π.δ. 22/2018 «Διορισμός Υπουργών, Αναπληρω¬ 
τή Υπουργού και Υφυπουργών» (ΦΕΚ Α' 37), 

15. την αριθμ. Υ29/8-10-2015 απόφαση του Πρω¬ 
θυπουργού «Ανάθεση αρμοδιοτήτων στον Αναπλη¬ 
ρωτή Υπουργό Οικονομικών Γεώργιο Χουλιαράκη» 
(ΦΕΚ Β' 2168), 

16. την αριθμ. Υ6/28-2-2018 απόφαση Πρωθυπουργού 
«Σύσταση μίας (1) θέσης Υφυπουργού στο Υπουργείο 
Εργασίας, Κοινωνικής Ασφάλισης και Κοινωνικής Αλλη¬ 
λεγγύης» (ΦΕΚ Β' 695), 

17. την αριθμ. οικ. 13471/4878/2-3-2018 απόφαση του 
Πρωθυπουργού και της Υπουργού Εργασίας, Κοινωνι¬ 
κής Ασφάλισης και Κοινωνικής Αλληλεγγύης «Ανάθεση 
αρμοδιοτήτων στον Υφυπουργό Εργασίας, Κοινωνικής 
Ασφάλισης και Κοινωνικής Αλληλεγγύης Αθανάσιο Ηλιό- 
πουλο» (ΦΕΚ Β' 814), 

18. την αριθμ. 28286/450/20-6-2017 απόφαση των 
Υπουργών Εργασίας, Κοινωνικής Ασφάλισης και Κοινω¬ 
νικής Αλληλεγγύης και Οικονομικών «Πρόγραμμα επι¬ 
χορήγησης επιχειρήσεων, φορέων και οργανισμών του 
δημοσίου τομέα, όπως αυτός ορίζεται από το άρθρο 51 
του ν. 1892/1990 και επιχειρήσεων της τοπικής αυτοδι¬ 
οίκησης πρώτου και δευτέρου βαθμού (Δήμων και Πε¬ 
ριφερειών) του ν. 3852/2010, οι οποίες ασκούν τακτικά 
οικονομική δραστηριότητα για την απασχόληση μακρο¬ 
χρόνια ανέργων ηλικίας 55-67 ετών» (ΦΕΚ Β' 2307), 

19. το αριθμ. 59873/6-9-2018 έγγραφο του ΟΑΕΔ με το 
οποίο διαβιβάστηκε η αριθμ. 2837/4-9-2018 απόφαση 
του Διοικητικού Συμβουλίου του Οργανισμού, 

20. την αριθμ. 49336/4141/21-09-2018 εισήγηση της 
Γενικής Διεύθυνσης Οικονομικών Υπηρεσιών του Υπουρ¬ 
γείου Εργασίας, Κοινωνικής Ασφάλισης και Κοινωνικής 
Αλληλεγγύης, 

21. την ανάγκη απλούστευσης των διαδικασιών και 
συγκεκριμένα της εφαρμογής ενιαίας διαδικασίας κα¬ 
ταβολής επιχορήγησης και διενέργειας επαληθεύσεων 
τήρησης των όρων των προγραμμάτων, με στόχο την 
αποτελεσματικότερη υλοποίηση των προγραμμάτων 
απασχόλησης, 

22. το γεγονός ότι από τις διατάξεις της παρούσας 
δεν προκαλείται επιπλέον δαπάνη πέραν αυτής που είχε 
προβλεφθεί στη αριθμ. οικ. 28286/450/20-6-2017 κοινή 
υπουργική απόφαση (ΦΕΚ Β' 2307), αποφασίζουμε: 

Την τροποποίηση της οικ. 28286/450/20-6-2017 κοι¬ 
νής υπουργικής απόφασης με θέμα: «Πρόγραμμα επι¬ 
χορήγησης επιχειρήσεων, φορέων και οργανισμών του 
δημοσίου τομέα, όπως αυτός ορίζεται από το άρθρο 51 
του ν. 1892/1990 και επιχειρήσεων της τοπικής αυτοδιοί¬ 
κησης πρώτου και δευτέρου βαθμού (Δήμων και Περιφε¬ 
ρειών) του ν. 3852/2010, οι οποίες ασκούν τακτικά οικο¬ 
νομική δραστηριότητα για την απασχόληση μακροχρόνια 
ανέργων ηλικίας 55-67 ετών» (ΦΕΚ Β' 2307), ως εξής: 

Α.Το άρθρο 6 αντικαθίσταται ως εξής: 

«Άρθρο 6 

Ποσό και διάρκεια της επιχορήγησης 

1. Ως ποσό επιχορήγησης ορίζεται το 50% του μηνιαίου 
μισθολογικού και μη μισθολογικού κόστους του ωφελού¬ 
μενου με ανώτατο όριο τα 600 ευρώ μηνιαίως. Η επιχο¬ 
ρήγηση υπολογίζεται για κάθε μήνα πλήρους απασχόλη¬ 
σης για τους μισθωτούς και για τους ημερομισθίους το 
ανώτερο μέχρι είκοσι πέντε (25) ημέρες ασφάλισης. Στο 
μισθολογικό και μη μισθολογικό κόστος συμπεριλαμβά- 
νονται οι ακαθάριστες πραγματικές μηνιαίες αποδοχές 
και οι εισφορές που βαρύνουν τον εργοδότη. Οι αποδο¬ 
χές και η ασφάλιση των επιχορηγουμένων καθορίζονται 
από την κείμενη εργατική και ασφαλιστική νομοθεσία. 

2. Είναι δυνατόν επιχορηγούμενος να πραγματοποιή¬ 
σει κάτω των 25 ημερομισθίων στην περίπτωση που ο 
λόγος απουσίας αφορά στο πρόσωπο του εργαζόμενου, 
επιχορηγούμενου και μη. Για κάθε ημέρα απασχόλησης 
λιγότερη των 25 ημερών το ανωτέρω μηνιαίο ποσό επι¬ 
χορήγησης, όπως διαμορφώνεται κάθε φορά, μειώνεται 
κατά 1/25. 

3. Για την πρόσληψη μακροχρόνια ανέργων, η διάρκεια 
της επιχορήγησης ορίζεται στους δώδεκα (12) μήνες με 
δυνατότητα επέκτασης για άλλους δώδεκα (12) μήνες, 
ύστερα από αίτηση που θα υποβάλλει η δικαιούχος επι¬ 
χείρηση εντόςτριάντα (30) ημερολογιακών ημερών από 
τη λήξη του 12μηνου απασχόλησης.». 

Β.Το άρθρο 7 αντικαθίσταται ως εξής: 

«Άρθρο 7 

Διαδικασία καταβολής επιχορήγησης - 

επαληθεύσεις - υποβολή αντιρρήσεων 

1. Μετά τη λήξη κάθε διμήνου απασχόλησης, η επιχεί¬ 
ρηση υποβάλλει εντός ενενήντα (90) ημερών αίτηση με 
τα σχετικά δικαιολογητικά για καταβολή της επιχορήγη¬ 
σης, στο Γραφείο Απασχόλησης του ΚΠΑ2 της έδρας ή 
του υποκαταστήματος όπου απασχολείται ο επιχορη¬ 
γούμενος εργαζόμενος. 

2. Είναι δυνατή η επιμήκυνση της ως άνω προθεσμίας 
κατά τριάντα (30) ημέρες, ύστερα από αίτηση της επι¬ 


χείρησης και έκδοση σχετικής απόφασης του προϊστα¬ 
μένου του ΚΠΑ2. 

3. Τα δικαιολογητικά που υποβάλλει η επιχείρηση είναι 
τα εξής: 

α. έντυπη κατάσταση (έντυπο Β) η οποία περιλαμβάνει 
τις τρέχουσες μισθολογικές καταστάσεις και την ανάλυ¬ 
ση των εργοδοτικών εισφορών με τα ακόλουθα στοιχεία: 

αα. Το ονοματεπώνυμο των επιχορηγουμένων βάσει 
του προγράμματος, 

αβ. Αριθμό Μητρώου Κοινωνικής Ασφάλισης (Α.Μ.Κ.Α.) 
και Α.Μ.Ε.Φ.Κ.Α. επιχορηγουμένων, 
αγ. την ημερομηνία πρόσληψής τους, 
αδ. την ημερομηνία γέννησής τους, 
αε. τα ημερομίσθια που πραγματοποιήθηκαν κατά 
μήνα, 

αστ. το συνολικό μηνιαίο ακαθάριστο ποσό που δι¬ 
καιούνται οι εργαζόμενοι το οποίο δεν μπορεί να είναι 
χαμηλότερο από τον κατώτατο νομοθετημένο μισθό ή 
ημερομίσθιο, και 

αζ. στήλη της υπεύθυνης δήλωσης με τις υπογραφές 
των επιχορηγουμένων ότι απασχολήθηκαν το χρονικό 
διάστημα για το οποίο ζητείται η επιχορήγηση, 
β. παραστατικά/αποδεικτικά πληρωμής μισθοδο¬ 
σίας των επιχορηγουμένων για το αιτούμενο χρονικό 
διάστημα σύμφωνα με την παρ. 10 του άρθρου 38 
του ν. 4387/2016 (ΦΕΚ Α' 85) και την αριθμ. οικ. 
22528/430/2017 (ΦΕΚΒ' 1721) υπουργική απόφαση, 
γ. Αναλυτικές Περιοδικές Δηλώσεις (Α.Π.Δ.), οι οποίες 
μπορούν να υποβληθούν και σε ηλεκτρονική μορφή, με 
συνημμένη υπεύθυνη δήλωση στην οποία αναφέρεται 
ότι τα στοιχεία που εμπεριέχονται είναι αληθή, 
δ. παραστατικά καταβολής ασφαλιστικών εισφορών 
για το ελεγχόμενο χρονικό διάστημα. Σε περίπτωση 
ρύθμισης οφειλών προς τον ΕΦΚΑ ή το Ενιαίο Ταμείο 
Επικουρικής Ασφάλισης και Εφάπαξ Παροχών (ΕΤΕΑΕΠ), 
η επιχείρηση προσκομίζει τη ρύθμιση, η οποία πρέπει να 
συμπεριλαμβάνει το ελεγχόμενο χρονικό διάστημα, και 
οι δόσεις να καταβάλλονται κανονικά. Εάν κριθεί απα¬ 
ραίτητο, τα ανωτέρω στοιχεία διασταυρώνονται με τον 
ΕΦΚΑ ή το ΕΤΕΑΕΠ, 

ε. αντίγραφο της πρώτης σελίδας του βιβλιαρίου 
τραπέζης με λογαριασμό ΙΒΑΝ, στο οποίο εμφανίζεται 
η επωνυμία/ονοματεπώνυμο της επιχείρησης - εργοδό¬ 
τη (μόνο κατά την πρώτη αίτηση καταβολής της επιχο¬ 
ρήγησης), και 

στ. υπεύθυνη δήλωση του ν. 1599/1986 σχετικά με τη 
σώρευση των ενισχύσεων ήσσονος σημασίας (μόνο κατά 
την πρώτη αίτηση καταβολής της επιχορήγησης). 

4. Τα έντυπα: α. Ε3 Ενιαίο Έντυπο Αναγγελίας Πρόσλη¬ 
ψης (Ε3 Αναγγελία Πρόσληψης και Ε4 Συμπληρωματικός 
Πίνακας Προσωπικού Νέας Πρόσληψης) και β. Ε4 (Πίνακας 
προσωπικού) αναζητούνται αυτεπαγγέλτως από το ΚΠΑ2 
μέσω του Πληροφοριακού Συστήματος (ΠΣ) ΕΡΓΑΝΗ. 

5. Μετά την υποβολή της αίτησης για καταβολή της 
επιχορήγησης, το Γραφείο Απασχόλησης του ΚΠΑ2 
προβαίνει αμελλητί σε διοικητική επαλήθευση των δι- 
καιολογητικών που έχουν υποβληθεί με το αίτημα της 
δικαιούχου επιχείρησης. Μετά το πέρας της επαλήθευ¬ 
σης συντάσσεται έκθεση διοικητικής επαλήθευσης και 
ενημερώνεται σχετικά η επιχείρηση. Στη συνέχεια ο 




Τεύχος Β'5764/20.12.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


67839 


προϊστάμενος του ΚΠΑ2 προβαίνει στην έκδοση σχε¬ 
τικής απόφασης (έγκρισης ή απόρριψης καταβολής 
επιχορήγησης). 

6. Εάν απορριφθεί η αξίωση για το αιτούμενο χρονικό 
διάστημα, λόγω εκπρόθεσμης υποβολής της αίτησης ή 
και των δικαιολογητικών, ο προϊστάμενος του ΚΠΑ2 με 
απόφασή του προβαίνει στη μη καταβολή του συγκε¬ 
κριμένου ποσού. 

7. Για την αποτελεσματική παρακολούθηση της υλο¬ 
ποίησης του φυσικού και οικονομικού αντικειμένου, δι- 
ενεργούνται τουλάχιστον δύο επιτόπιες επαληθεύσεις. 

9. Οι επιτόπιες επαληθεύσεις διενεργούνται από ελεγκτές 
υπαλλήλους του ΟΑΕΔ στην έδρα ή στο υποκατάστημα 
της επιχείρησης όπου απασχολείται ο επιχορηγούμενος 
εργαζόμενος καθ' όλη τη διάρκεια του προγράμματος 
και σε οποιαδήποτε στάδιο υλοποίησης του. Επιτόπιες 
επαληθεύσεις διενεργούνται και για το δεσμευόμενο, μη 
επιχορηγούμενο προσωπικό της επιχείρησης. 

10. Επιπλέον επιτόπιες επαληθεύσεις (πέραν των δύο) 
δύνανται να διενεργηθούν κατά τη διάρκεια του προ¬ 
γράμματος (επιχορήγηση και δέσμευση), όταν κρίνεται 
αναγκαίο, προκειμένου να διαπιστωθεί η τήρηση των 
όρων του προγράμματος. 

11. Για τις επαληθεύσεις λαμβάνονται υπόψη το ισχύον, 
εθνικό και ενωσιακό, πλαίσιο καθώς και η πρόσκληση. 

12. Μετά το πέρας της κάθε επαλήθευσης συντάσσε- 
ται έκθεση επιτόπιας επαλήθευσης και ενημερώνεται 
σχετικά η επιχείρηση. 

13. Τα αρμόδια τμήματα διοικητικών υπηρεσιών των 
οικείων Περιφερειακών Διευθύνσεων αναθέτουν τους 
ελέγχους, σύμφωνα με την αριθμ. 1952/39/15-07-2016 
απόφαση του Δ.Σ., όπως ισχύει, σε ελεγκτές υπαλλήλους 
προκειμένου να διαπιστωθεί αν η επιχείρηση τηρεί τους 
όρους του προγράμματος (ενδεικτικά: λειτουργία της 
επιχείρησης, απασχόληση του επιχορηγούμενου και μη 
προσωπικού, κ.τ.λ.). 

14. Οι επαληθεύσεις του προγράμματος διενεργού- 
νται από ελεγκτές υπαλλήλους του ΟΑΕΔ σύμφωνα την 
κείμενη νομοθεσία. 

15. Οι ελεγχόμενες επιχειρήσεις υποχρεούνται: 

α. να διατηρούν τα σχετικά παραστατικά σε διακριτό 
φάκελο προκειμένου να ελέγχονται από τους ελεγκτές 
υπαλλήλους και να διαπιστώνεται η τήρηση ή μη των 
όρων του προγράμματος, 

β. να παρέχουν κάθε δυνατή βοήθεια, κατά τον έλεγ¬ 
χο, στους ελεγκτές υπαλλήλους του ΟΑΕΔ σύμφωνα με 
το άρθρο 29 του ν. 4144/2013, 

γ. να αποδέχονται όλους τους προβλεπόμενους από 
τα αρμόδια ελεγκτικά όργανα της Ελλάδας και της Ευ¬ 
ρωπαϊκής Ένωσης και την παροχή σε αυτά όλων των 
δικαιολογητικών στοιχείων που ζητούνται, και 

δ. να τηρούν τα αποδεικτικά στοιχεία και έγγρα¬ 
φα που αναφέρονται στην παρούσα για τουλάχιστον 
δέκα (10) έτη από την ημερομηνία χορήγησης της τε¬ 
λευταίας ενίσχυσης δυνάμει του καθεστώτος άθ ηηίηίηηΨ 
(Καν. 1407/2013). 

16. Όταν κατά την επαλήθευση (επιτόπια ή διοικητική) 
διαπιστώνεται παρατυπία, αυτή καταγράφεται στη σχε¬ 
τική έκθεση επαλήθευσης που συντάσσεται από τους 
ελεγκτές υπαλλήλους του ΟΑΕΔ με κατάλληλη τεκμηρί¬ 
ωση και αναφορά των διατάξεων που παραβιάστηκαν. 


17. Η επιχείρηση δύναται να υποβάλει αντιρρήσεις επί 
της έκθεσης επιτόπιας ή διοικητικής επαλήθευσης εντός 
δεκαπέντε (15) ημερών από την παραλαβή. Οι αντιρ¬ 
ρήσεις εξετάζονται αμελλητί από τον προϊστάμενο του 
ΚΠΑ2 ο οποίος εκδίδει σχετική απόφαση. 

18. Εάν γίνουν δεκτές οι αντιρρήσεις, ο προϊστάμενος 
του ΚΠΑ2 εκδίδει σχετική απόφαση αποδοχής των αντιρ¬ 
ρήσεων. Εάν η επιχείρηση δεν υποβάλει εμπρόθεσμα 
αντιρρήσεις ή δεν γίνουν αποδεκτές, ο προϊστάμενος 
του ΚΠΑ2 εκδίδει σχετική απόφαση (ενδεικτικά: ανά¬ 
κληση, διακοπή με αναζήτηση, απόρριψη αξίωσης για 
καταβολή της επιχορήγησης, κ.τ.λ.), η οποία κοινοποιεί¬ 
ται στην επιχείρηση. Κατά της απόφασης, η επιχείρηση 
δύναται να υποβάλει ένσταση εντός τριάντα (30) ημερών 
από την κοινοποίηση της ενώπιον της Επιτροπής Εκδί¬ 
κασης Ενδικοφανών Προσφυγών.». 

Γ. Μετά το πρώτο εδάφιο του άρθρου 8 προστίθεται 
το εδάφιο: 

«Οι επιχορηγούμενοι κατά τη διάρκεια του προγράμ¬ 
ματος δεν ασκούν άλλο ελευθέριο ή άλλο επάγγελμα. 
Σε διαφορετική περίπτωση διακόπτεται η επιχορήγηση 
της επιχείρησης για το συγκεκριμένο άτομο και υποδει¬ 
κνύεται άλλο άνεργο άτομο». 

Δ. Το άρθρο 12 αντικαθίσταται ως εξής: 

«Άρθρο 12 

Επίλυση διαφορών 

Οποιαδήποτε διαφορά προκύψει μεταξύ των δικαιού¬ 
χων και των Υπηρεσιών Απασχόλησης του ΟΑΕΔ, επι¬ 
λύεται με απόφαση της οικείας Επιτροπής Εκδίκασης 
Ενδικοφανών Προσφυγών [απόφαση Δ.Σ.:635/8-3-2016 
(ΦΕΚ Β' 1708) όπως τροποποιήθηκε και ισχύει].». 

Ε. Το άρθρο 13 αντικαθίσταται ως εξής: 

«Άρθρο 13 

Τα ΚΠΑ2 στο πλαίσιο υλοποίησης του παρόντος προ¬ 
γράμματος υποχρεούνται να τηρούν αντίστοιχα τα σχε¬ 
τικά αποδεικτικά στοιχεία και έγγραφα που αναφέρονται 
στην παρούσα απόφαση για τουλάχιστον δέκα (10) έτη 
από την ημερομηνία χορήγησης της τελευταίας ενίσχυ¬ 
σης στις δικαιούχους επιχειρήσεις, δυνάμει του καθεστώ¬ 
τος άθ ιπίηίηηί5 (Καν. 1407/2013), σε περίπτωση που αιτη- 
θούν σχετικά οι Υπηρεσίες της Ευρωπαϊκής Επιτροπής.». 

ΣΤ. Καταργείται το άρθρο 10. 

Κατά τα λοιπά ισχύει η αριθμ. οικ. 28286/450/20-6-2017 
κοινή υπουργική απόφαση (ΦΕΚ Β' 2307). 

Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Δεκεμβρίου 2018 
Οι Υπουργοί 

Υφυπουργός 
Εργασίας, Κοινωνικής 

Ασφάλισης και Αναπληρωτής Υπουργός 

Κοινωνικής Αλληλεγγύης Οικονομικών 

ΑΘΑΝΑΣΙΟΣ ΗΛΙΟΠΟΥΛΟΣ ΓΕΩΡΓΙΟΣ ΧΟΥΛΙΑΡΑΚΗΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β' 5764/20.12.2018 


ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νινινι.βΧ.φ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


ΠπτΕτΦ.π:' ■' ΊΙΕ σηη Γ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 



























